CELEX: 32014R0579
Language: bg
Date: 2014-05-28
Title: Регламент (ЕС) № 579/2014 на Комисията от 28 май 2014 година oтносно предоставяне на дерогация от някои разпоредби на приложение II към Регламент (ЕО) № 852/2004 на Европейския парламент и на Съвета по отношение на превозa на течни масла и мазнини по море  Текст от значение за ЕИП

29.5.2014   
            
            
               BG
            
            
               Официален вестник на Европейския съюз
            
            
               L 160/14
            
         РЕГЛАМЕНТ (ЕС) № 579/2014 НА КОМИСИЯТА
   от 28 май 2014 година
   oтносно предоставяне на дерогация от някои разпоредби на приложение II към Регламент (ЕО) № 852/2004 на Европейския парламент и на Съвета по отношение на превозa на течни масла и мазнини по море
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (1), и по-специално член 13, параграф 2 от него,
   като има предвид, че:
   
               (1)
            
            
               В Регламент (ЕО) № 852/2004 се предвижда, че операторите на предприятие за храни трябва да спазват общите хигиенни изисквания за превоз на храни, посочени в глава IV от приложение II към посочения регламент. В точка 4 от посочената глава се изисква насипните хранителни продукти в течна, гранулатна или прахообразна форма да се превозват в съдове и/или контейнери/танкери, предназначени за превоз на хранителни продукти. Това изискване обаче не е целесъобразно и прекомерно затруднява операторите на предприятия за храни, когато се прилага спрямо превоз в морски съдове на течни масла и мазнини, които са предназначени или е вероятно да бъдат използвани за консумация от човека. Освен това наличните морски съдове, предназначени за превоз на храни, не достигат, за да се осигури непрекъснатост на търговията с такива масла и мазнини.
            
         
               (2)
            
            
               Директива 96/3/ЕО на Комисията (2) разрешава превоза по море на насипни течни масла и мазнини в резервоари, които преди това са били използвани за превоз на веществата, изброени в приложението, при спазване на определени условия, които гарантират защитата на общественото здраве, както и безопасността и здравословността на съответните храни.
            
         
               (3)
            
            
               Във връзка с обсъждането на Кодекс алиментариус, довело до приемането на критериите, които следва да се използват за определяне на допустимостта на предходни товари за насипни хранителни течни масла и мазнини, превозвани по море (3), и по искане на Комисията Европейският орган за безопасност на храните (ЕОБХ) извърши оценка на критериите за допустимостта на предходните товари за хранителни мазнини и масла и прие научно становище относно преразглеждането на критериите за допустимостта на предходни товари за хранителни мазнини и масла (4).
            
         
               (4)
            
            
               По искане на Комисията ЕОБХ също така оцени списъка на веществата, като взе предвид тези критерии. ЕОБХ прие няколко научни становища относно оценката на веществата по отношение на тяхната допустимост като предходни товари за хранителните мазнини и масла (5)
                   (6)
                   (7)
                   (8).
            
         
               (5)
            
            
               С цел постигането на яснота на законодателството на Съюза и вземане предвид на изводите от научните становища на ЕОБХ Директива 96/3/ЕО следва да бъде отменена и заменена с настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Дерогация
   Чрез дерогация от глава IV, точка 4 от приложение II към Регламент (ЕО) № 852/2004 течни масла или мазнини, които са предназначени или е вероятно да бъдат използвани за консумация от човека („масла и мазнини“), могат да бъдат превозвани с морски съдове, които не са предназначени за превоз на храни, при спазване на условията, предвидени в членове 2 и 3 от настоящия регламент.
   Член 2
   Условия за дерогация
   1.   Товарът, превозван преди хранителните масла и мазнини в едно и също оборудване в морски съд (наричан по-долу „предходен товар“), се състои от дадено вещество или смес от вещества, които са изброени в приложението към настоящия регламент.
   2.   Превозът в насипно състояние в морски съдове на течни масла или мазнини, които подлежат на обработка, в резервоари, които не са специално предназначени за превоз на храни, се разрешава при спазване на следните условия:
   
               а)
            
            
               когато маслата или мазнините се превозват в резервоари от неръждаема стомана или в резервоари, облицовани с епоксидна смола или с технически еквивалент, превозеният непосредствено преди това предходен товар трябва да е:
               
                           i)
                        
                        
                           хранителен продукт; или
                        
                     
                           ii)
                        
                        
                           товар от списъка на допустимите предходни товари, посочени в приложението;
                        
                     или
            
         
               б)
            
            
               когато маслата или мазнините се транспортират в резервоар, изработен от материали, различни от тези, посочени в буква а), трите предходни товара, превозени в резервоара, трябва да са:
               
                           i)
                        
                        
                           хранителни продукти; или
                        
                     
                           ii)
                        
                        
                           товар от списъка на допустимите предходни товари, посочени в приложението.
                        
                     
         3.   Превозът в насипно състояние в морски съдове на течни масла или мазнини, които не подлежат на по-нататъшна обработка, в резервоари, които не са специално предназначени за превоз на храни, се разрешава при спазване на следните условия:
   
               а)
            
            
               резервоарът е:
               
                           i)
                        
                        
                           изработен от неръждаема стомана; или
                        
                     
                           ii)
                        
                        
                           облицован с епоксидна смола или с технически еквивалент;
                        
                     както и
            
         
               б)
            
            
               трите последни товара, превозени в резервоара, са били храни.
            
         Член 3
   Водене на документация
   1.   Капитан на морски съд, превозващ насипни течни масла и мазнини в резервоари, трябва да пази писмените документи, отнасящи се до трите предходни товара, превозвани във въпросните резервоари, както и до ефективността на процеса на почистване между тези товарения.
   2.   Когато товарът е бил претоварен от един на друг кораб, освен посочените в параграф 1 документи капитанът на приемащия морски съд трябва да пази писмените документи, които доказват, че предходният превоз на насипни масла или мазнини е бил в съответствие с условията, посочени в член 2, както и ефикасността на процеса на почистване между товаренията на предходния морски съд.
   3.   При поискване капитанът на морски съд представя на компетентния орган документите, предвидени в параграфи 1 и 2.
   Член 4
   Отмяна
   Директива 96/3/ЕО се отменя.
   Член 5
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 май 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 139, 30.4.2004 г., стр. 1.
   
      (2)  Директива 96/3/ЕО на Комисията от 26 януари 1996 г. за дерогация от някои разпоредби от Директива 93/43/ЕИО на Съвета за хигиената на храните във връзка с превоза по море на насипни течни масла и мазнини (ОВ L 21, 27.1.1996 г., стр. 42).
   
      (3)  Съвместна програма на ФАО и СЗО относно стандартите за храните; Комисия за Кодекс алиментариус, 34-то заседание, Международен конферентен център, Женева, Швейцария, 4 — 9 юли 2011 г., REP11/CAC, параграфи 45 — 46.
   
      (4)  Научно становище на Експертната група по замърсителите в хранителната верига във връзка с искане на Европейската комисия относно преразглеждането на критериите за допустимостта на предходни товари за хранителни мазнини и масла. The EFSA Journal (Бюлетин на ЕОБХ) (2009 г.) 1110, 1 — 21.
   
      (5)  Експертна група на ЕОБХ по замърсителите в хранителната верига (CONTAM); Научно становище относно оценката на вещества като допустими предходни товари за хранителните мазнини и масла. EFSA Journal (Бюлетин на ЕОБХ), 2009 г.; 7 (11): 1391.
   
      (6)  Експертна група на ЕОБХ по замърсителите в хранителната верига (CONTAM); Научно становище относно оценката на веществата, включени понастоящем в списъка от приложението към Директива 96/3/ЕО на Комисията като допустими предходни товари за хранителните мазнини и масла, част I от III. EFSA Journal (Бюлетин на ЕОБХ), 2011 г.; 9 (12): 2482.
   
      (7)  Експертна група на ЕОБХ по замърсителите в хранителната верига (CONTAM); Научно становище относно оценката на веществата, включени понастоящем в списъка от приложението към Директива 1996/3/ЕО на Комисията като допустими предходни товари за хранителните мазнини и масла, част II от III. EFSA Journal (Бюлетин на ЕОБХ), 2012 г.; 10 (5): 2703.
   
      (8)  Експертна група на ЕОБХ по замърсителите в хранителната верига (CONTAM); Научно становище относно оценката на веществата, включени понастоящем в списъка от приложението към Директива 96/3/ЕО на Комисията като допустими предходни товари за хранителните мазнини и масла, част III от III. EFSA Journal (Бюлетин на ЕОБХ), 2012 г.; 10 (12): 2984.
   
      ПРИЛОЖЕНИЕ
      
         СПИСЪК НА ДОПУСТИМИТЕ ПРЕДХОДНИ ТОВАРИ
      
      
                  Вещество (синоними)
               
               
                  CAS №
               
            
                  Оцетна киселина (етанова киселина; оцетна киселина; метанкарбоксилна киселина)
               
               
                  64-19-7
               
            
                  Оцетен анхидрид (етанов анхидрид)
               
               
                  108-24-7
               
            
                  Ацетон (диметилкетон; 2-пропанон)
               
               
                  67-64-1
               
            
                  Маслата, съдържащи киселини, и дестилатите на мастните киселини — от маслата и мазнините от растителен произход и/или смеси от тях, както и масла и мазнини от животински и морски произход
               
               
                  —
               
            
                  Амониев хидроксид (амониев хидрат; амонячен разтвор; амонячна вода)
               
               
                  1336-21-6
               
            
                  Амониев полифосфат
               
               
                  68333-79-9 и 10124-31-9
               
            
                  Масла и мазнини с животински, морски и растителен произход, както и хидрогенирани масла и мазнини в съответствие с MEPC.2/Circ. на ММО
               
               
                  —
               
            
                  Бензилов алкохол (само вещества за фармацевтични цели и химически чисти реактиви)
               
               
                  100-51-6
               
            
                  
                     n -бутилов ацетат
               
               
                  123-86-4
               
            
                  
                     втор -бутилов ацетат
               
               
                  105-46-4
               
            
                  
                     трет -бутилов ацетат
               
               
                  540-88-5
               
            
                  Разтвор на амониев нитрат
                  Разтвор на калциев нитрат (CN-9) и неговата двойна сол NH4NO3.5Ca(NO3)2.10H2O, наречена „азотна киселина, амониева калциева сол“
               
               
                  6484-52-2 
                  35054-52-5 
               
            
                  Разтвор на калциев хлорид
               
               
                  10043-52-4
               
            
                  Циклохексан (хексаметилен; хексанафтен; хексахидробензен)
               
               
                  110-82-7
               
            
                  Епоксидирано соево масло (със съдържание на кислород в оксиранова група минимум 7 % и максимум 8 %)
               
               
                  8013-07-8
               
            
                  Етанол (етилов алкохол)
               
               
                  64-17-5
               
            
                  Етилов ацетат (оцетен етер; естер на оцетната киселина; етилацетат)
               
               
                  141-78-6
               
            
                  2-етилхексанол (2-етилхексилов алкохол)
               
               
                  104-76-7
               
            
                  Мастни киселини
               
               
                   
               
            
                  Арахинова киселина (ейкозанова киселина)
               
               
                  506-30-9
               
            
                  Бехенова киселина (докозанова киселина)
               
               
                  112-85-6
               
            
                  Маслена киселина (n -маслена киселина; бутанова киселина; етилоцетна киселина; пропилмравчена киселина)
               
               
                  107-92-6
               
            
                  Капринова киселина (n -деканова киселина)
               
               
                  334-48-5
               
            
                  Капронова киселина (n -хексанова киселина)
               
               
                  142-62-1
               
            
                  Каприлова киселина (n -октанова киселина)
               
               
                  124-07-2
               
            
                  Ерукова киселина (цис -13-докозенова киселина)
               
               
                  112-86-7
               
            
                  Хептанова киселина (n-хептанова киселина)
               
               
                  111-14-8
               
            
                  Лауринова киселина (n-додеканова киселина)
               
               
                  143-07-7
               
            
                  Лауроолеинова киселина (додеценова киселина)
               
               
                  4998-71-4
               
            
                  Линолова киселина (9,12-октадекадиенова киселина)
               
               
                  60-33-3
               
            
                  Линоленова киселина (9,12,15-октадекатриенова киселина)
               
               
                  463-40-1
               
            
                  Миристинова киселина (n -тетрадеканова киселина)
               
               
                  544-63-8
               
            
                  Миристоолеинова киселина (n -тетрадеценова киселина)
               
               
                  544-64-9
               
            
                  Олеинова киселина (n -октадеценова киселина)
               
               
                  112-80-1
               
            
                  Палмитинова киселина (n -хексадеканова киселина)
               
               
                  57-10-3
               
            
                  Палмитоолеинова киселина (цис -9-хексадеценова киселина)
               
               
                  373-49-9
               
            
                  Пеларгонова киселина (n -нонанова киселина)
               
               
                  112-05-0
               
            
                  Рицинолова киселина (цис -12-хидроксиоктадец-9-енова киселина; киселина от рициново масло)
               
               
                  141-22-0
               
            
                  Стеаринова киселина (n -октадеканова киселина)
               
               
                  57-11-4
               
            
                  Валерианова киселина (n -пентанова киселина; валерианова киселина)
               
               
                  109-52-4
               
            
                  Естери на мастни киселини — всеки естер, получен при свързването на всяка от посочените по-горе в списъка мастни киселини с всеки от гореизброените мастни алкохоли от същия списък, както и метанол и етанол. Ето някои примери:
               
               
                   
               
            
                  Бутилов миристат
               
               
                  110-36-1
               
            
                  Цетилов стеарат
               
               
                  110-63-2
               
            
                  Олеилов палмитат
               
               
                  2906-55-0
               
            
                  Метилов лаурат (метилов додеканоат)
               
               
                  111-82-0
               
            
                  Метилов олеат (метил октадеценоат)
               
               
                  112-62-9
               
            
                  Метилов палмитат (метилов хексадеканоат)
               
               
                  112-39-0
               
            
                  Метилов стеарат (метилов октадеканоат)
               
               
                  112-61-8
               
            
                  Мастни алкохоли
               
               
                   
               
            
                  Бутилов алкохол (1-бутанол; маслен алкохол)
               
               
                  71-36-3
               
            
                  Капроилов алкохол (1-хексанол; хексилов алкохол)
               
               
                  111-27-3
               
            
                  Каприлов алкохол (1-n -октанол; хептилкарбинол )
               
               
                  111-87-5
               
            
                  Цетилов алкохол (алкохол C-16; 1-хексадеканол; цетилов алкохол; палмитилов алкохол; първичен n -хексадецилов алкохол)
               
               
                  36653-82-4
               
            
                  Децилов алкохол (1-деканол)
               
               
                  112-30-1
               
            
                  Енантилов алкохол (1-хептанол; хептилов алкохол)
               
               
                  111-70-6
               
            
                  Лаурилов алкохол (n-додеканол; додецилов алкохол)
               
               
                  112-53-8
               
            
                  Миристилов алкохол (1-тетрадеканол; тетрадеканол)
               
               
                  112-72-1
               
            
                  Нонилов алкохол (1-нонанол; пеларгонов алкохол; октилкарбинол)
               
               
                  143-08-8
               
            
                  Олеилов алкохол (октадеценол)
               
               
                  143-28-2
               
            
                  Стеарилов алкохол (1-октадеканол)
               
               
                  112-92-5
               
            
                  Тридецилов алкохол (1-тридеканол)
               
               
                  112-70-9
               
            
                  Мастни алкохоли, смеси
               
               
                   
               
            
                  Лаурилов миристилов алкохол (смес C12 — C14)
               
               
                   
               
            
                  Цетилов стеарилов алкохол (смес C16 — C18)
               
               
                   
               
            
                  Мравчена киселина (метанова киселина; хидрогенкарбоксилова киселина)
               
               
                  64-18-6
               
            
                  Фруктоза
               
               
                  57-48-7 и 30237-26-4
               
            
                  Глицерол (глицерин; пропан-1,2,3-триол)
               
               
                  56-81-5
               
            
                  Гликоли
               
               
                   
               
            
                  1,3-бутандиол (1,3-бутиленгликол)
               
               
                  107-88-0
               
            
                  1,4-бутандиол (1,4-бутиленгликол)
               
               
                  110-63-4
               
            
                  Хептан (за търговски цели)
               
               
                  142-82-5
               
            
                  Хексан (за технически цели)
               
               
                  110-54-3 и 64742-49-0
               
            
                  Водороден пероксид
               
               
                  7722-84-1
               
            
                  Изобутанол (2-метил-1-пропанол)
               
               
                  78-83-1
               
            
                  Изобутилов ацетат (2-метилпропилов ацетат)
               
               
                  110-19-0
               
            
                  Изодеканол (изодецилов алкохол)
               
               
                  25339-17-7
               
            
                  Изононанол (изононилов алкохол)
               
               
                  27458-94-2
               
            
                  Изооктанол (изооктилов алкохол)
               
               
                  26952-21-6
               
            
                  Изопропанол (пропан-2-ол; изопропилов алкохол; IPA)
               
               
                  67-63-0
               
            
                  Каолин (течен)
               
               
                  1332-58-7
               
            
                  Лимонен (дипентен)
               
               
                  138-86-3
               
            
                  Разтвор на магнезиев хлорид
               
               
                  7786-30-3
               
            
                  Метанол (метилов алкохол)
               
               
                  67-56-1
               
            
                  Метилетилкетон (2-бутанон)
               
               
                  78-93-3
               
            
                  Метилизобутилкетон (4-метил-2-пентанон)
               
               
                  108-10-1
               
            
                  
                     трет -бутилметилов етер
               
               
                  1634-04-4
               
            
                  Меласи, произведени от традиционната захарна преработвателна промишленост, като се използва захарна тръстика, захарно цвекло, цитрусови плодове или сорго
               
               
                  —
               
            
                  Парафин (за хранителни цели)
               
               
                  8002-74-2 и 63231-60-7
               
            
                  Пентан
               
               
                  109-66-0
               
            
                  Фосфорна киселина (ортофосфорна киселина)
               
               
                  7664-38-2
               
            
                  Полипропиленгликол (молекулно тегло, по-голямо от 400)
               
               
                  25322-69-4
               
            
                  Питейна вода
               
               
                  7732-18-5
               
            
                  Разтвор на калиев хидроксид (поташ)
               
               
                  1310-58-3
               
            
                  
                     n -пропилов ацетат
               
               
                  109-60-4
               
            
                  Пропилов алкохол (пропан-1-ол; 1-пропанол)
               
               
                  71-23-8
               
            
                  Пропиленгликол (1,2-пропиленгликол; пропан-1,2-диол; 1,2-дихидроксипропан; монопропиленгликол (MPG); метилгликол)
               
               
                  57-55-6
               
            
                  1,3-пропандиол (1,3-пропилен гликол; триметиленгликол)
               
               
                  504-63-2
               
            
                  Пропилен тетрамер
               
               
                  6842-15-5
               
            
                  Разтвор на натриев хидроксид (сода каустик, луга)
               
               
                  1310-73-2
               
            
                  Разтвор на натриев силикат (водно стъкло)
               
               
                  1344-09-8
               
            
                  Разтвор на сорбитол (D-сорбитол; алкохол с шест хидроксилни групи; D-сорбит)
               
               
                  50-70-4
               
            
                  Сярна киселина
               
               
                  7664-93-9
               
            
                  Нефракционирани мастни киселини от растителни масла и мазнини и мазнини и масла с животински и морски произход, и/или смеси от тях, при условие че техните източници са хранителни мазнини или масла
               
               
                  —
               
            
                  Нефракционирани мастни алкохоли от растителни масла и мазнини и мазнини и масла с животински или морски произход, или смеси от тях, при условие че техните източници са хранителни мазнини или масла
               
               
                  —
               
            
                  Нефракционирани мастни естери от растителни масла и мазнини и мазнини и масла с животински или морски произход, или смеси от тях, при условие че техните източници са хранителни мазнини и масла
               
               
                  —
               
            
                  Разтвор на уреа и амониев нитрат (UAN)
               
               
                  —
               
            
                  Бели минерални масла
               
               
                  8042-47-5